Ganet e voe Louis Paul Nemo dan 18 a viz Du 1900, en ur ranndi e niverenn 32, GrandRue, e Brest, ar straed Pasteur hiziv-an-deiz. Tad Louis Paul Nemo a oa un emzivad bet kavet ha kaieret Nemo gant ar velestradurezh. Hemañ a laboure er velestradurezh vrezel. An tiegezh a oa bet o chom e Brest hag e Toulon hervez amstaeloù an tad. E vamm, Julie Foricher he anv plach, a oa he familh eus Goueled-Leon ha skolaerez e oa eus he micher.